
LOKALNA POUTIKA PREMA MLADIMA 


Politika prema mladima prvi se put pojavila kao pojam u drugoj polovici prošlog stoljeća kada su 
zapadnoeuropske države shvatile da trebaju razviti posebnu dugoročnu strategiju koja će odgovoriti 
na potrebe mladih građana, čime se ne bi samo riješili problemi jedne društvene skupine, već na 
duže staze osigurao društveni razvoj za sve građane. Politika prema mladima se kao instrument 
javne politike prvenstveno razvijala unutar Vijeća Europe, koje je i danas po mnogima najstručnija 
međudržavna organizacija kad je riječ o politici prema mladima. 


Vijeće Europe je kao organizacija ne samo davala stručnu pomoć državama članicama pri razvoju 
nacionalne politike prema mladima, već je stavila naglasak i na razvoj lokalne politike prema 
mladima. Upravo je lokalna politika prema mladima ponekad važnija i od nacionalne politike, jer 
goleme strategije spušta na lokalnu razinu, gdje se preciznije identificiraju potrebe mladih na koje 
se zatim efikasnije može odgovoriti. Taj proces je kulminirao donošenjem Europske povelje o 
sudjelovanju mladih u životu općina i regija iz 1992. godine (kasnije revidirana 2003. godine). 
Već iz samog naziva ove međunarodne konvencije može se vidjeti da je za stvaranje i provedbu 
lokalne politike prema mladima ključna jedna stvar - sudjelovanje mladih. 


U Republici Hrvatskoj su tek od 2001. krenuli procesi za kreiranje nacionalne strategije za mlade, 
izrade zakonodavnog okvira za instrumente sudjelovanja mladih u procesima donošenja odluka na 
lokalnim razinama te stvaranje nacionalne krovne organizacije mladih, iz čega se razvila Mreža mladih 
Hrvatske. Hrvatski sabor je 2002. gotovo konsenzusom usvojio Nacionalni program djelovanja za 
mlade kao strategiju koja bi u petogodišnjem razdoblju kroz 110 mjera unutar 8 tematskih poglavlja 
trebala zadovoljiti prioritetne potrebe mladih građana RH. Tek krajem 2005.godine je usvojen Operativni 
plan za provedbu NPDM u 2006. i 2007. te stoga tek sada možemo govoriti o postojanju nacionalne 
politike prema mladima u Hrvatskoj. 

Ipak, zakonodavni okvir za sudjelovanje mladih na lokalnima razinama ne postoji niti danas, no NPDM 
propisuje državnim institucijama i lokalnim vlastima preporuke, a jedna od važnijih jest da se NPDM 
«spusti» na lokalnu razinu, kao i nužnost razvijanja lokalne politike prema mladima. Pioniri u tome bili 
su Grad Zagreb kao regionalna samouprava te Grad Kutina kao lokalna samouprava koji su donijeli 
svoje Lokalne programe djelovanja za mlade. Još uvijek postoje brojne prepreke u provedbi istih 
programa, ali to je proces koji se ipak kreće prema naprijed. 


Ono što ohrabruje jest činjenica da je resorno tijelo za mlade - Ministarstvo obitelji branitelja i 
međugeneracijske solidarnosti - započelo sa organizacijom regionalnih konferencija u Hrvatskoj 
na kojima ohrabruje lokalne vlasti da u partnerstvu sa organizacijama mladih krenu u izradu 
lokalnih programa djelovanja za mlade. Zbog sve veće potrebe za pomoć i savjetovanje lokalnim 
vlastima i organizacijama mladih pri razvoju lokalne politike prema mladima, Mreža mladih 
Hrvatske je osnovala Program razvoja lokalnih politika prema mladima na kojem rade i autori 
ove publikacije. Veseli nas stanje gdje lokalna politika prema mladima u Hrvatskoj postaje pravilo, 
a ne izuzetak. 


Da bi lokalna politika prema mladima bila efektivna i efikasna potreban je institucionalni okvir 
koji predlažemo u ovoj publikaciji kao idealan model, koji će ovisiti o pojedinoj lokalnoj samoupravi. 
U institucionalnom okviru su nabrojani i opisani različiti akteri čija sinergija daje optimalnu lokalnu 
politiku prema mladima. Prilikom razvoja lokalne politike prema mladima, važno je da lokalne vlasti 
uključuju korisnike, tj. mlade. U ovom priručniku za institucionalizirane oblike sudjelovanja mladih 
navodimo nekoliko mogućih modela koji osiguravaju da taj dijalog između ključnih aktera - mladih 
i lokalnih vlasti, počiva na partnerskim odnosima. Da bi to uistinu bilo tako, potrebno je međusobno 
povezivanje i umrežavanje organizacija mladih, kako bi koordinirano zagovarale svoje stavove te kako 
bi u partnerstvu s vlastima sudjelovale u procesu lokalne politike prema mladima - pomogle pri 
izradi lokalnih programa djelovanja za mlade, sudjelovale i pratile kako se isti provodi te vrednovale 
provedeni lokalni program. 

Želimo ovdje napomenuti da je za potrebe ove publikacije ekstenzivno tumačen termin «lokalni, 
lokalna» (npr. lokalna politika prema mladima) te se on najjednostavnije rečeno odnosi na sve one 
niže razine u državi koje nisu nacionalne tj. centralne. Sukladno tom termin lokalna samouprava u ovoj 
publikaciji ne odgovara formalnom terminu koji je definiran u Zakonu o lokalnoj i područnoj (regionalnoj) 
samoupravi. U Zakonu pod terminom «lokalna samouprava» podrazumijevamo općine i gradove, a 
pod terminom «područna tj. regionalna samouprava» podrazumijevamo županije. U ovoj publikaciji se 
termin lokalna samouprava odnosi na općine, gradove i županije. 


SUDJELOVANJE MLADIH U DRUŠTVU 


Sudjelovanje znači uključiti se i biti uključen. Moguće su tri razine sudjelovanja: 

1] Ljudi su na utjecajnoj poziciji i važni su za donošenje odluka, njihova mišljenja su uzeta u obzir 

i djeluje se na temelju njih. 

2] Ljudi su uključeni u organizaciju ili društvo, ali drugi umjesto njih donose važne odluke te 

informiraju članstvo o novim stajalištima ili akcijama koje treba poduzeti. 

3] Ljudi jesu članovi organizacije ili društva, no njihov se glas ne čuje te nemaju utjecaja na 

odvijanje stvari. Od članova se očekuje da se slažu i postupaju po odlukama koje su donijeli drugi 

i sami su nemoćni da nešto promijene. Ova razina je de facto razina nesudjelovanja. 
Sve su ove razine primjenjive na sve građane i građanke, a posebice na mlade, koji se nalaze u 
specifičnoj situaciji odrastanja i preuzimanja aktivne uloge u društvu. Mladi bi trebali povećati razinu 
sudjelovanja u društvu kako bi se informirali o stvarima koje su njima relevantne, razvili svoje interese 
s ciljem da se njihov glas vrednuje ili naprosto da se poduzme neka akcija i da se nešto učini. Aktiviranje 
započinje dobrom voljom i energijom pojedinaca ili grupe, identifikacijom grupe problema, skupljanjem 
informacija od različitih izvora, spoznavanjem tko je odgovoran za donošenje politika (eng. policies), 
skupljanjem lokalne potpore za podupiranje svojih ideja, sugeriranjem onima koji donose politike te 
pregovaranjem o akcijskim planovima ako je to moguće. 


Smisao sudjelovanja mladih je razvoj partnerstva između mladih i starijih u svim područjima života 
kako bi mladi zauzeli važnu ulogu u društvu te kako bi društvo u cjelini (uključujući i mlade) imalo korist 
od njihovog doprinosa, ideja i energije. Koncept sudjelovanja mladih se može prikazati na tri načina, 
koja nisu kontradiktorna ili međusobno isključiva: 
1] «Siroka razina» - mladi kao građani/ke imaju pravo u cijelosti sudjelovati u društvenom, kulturnom, 
političkom i ekonomskom životu države (npr. sudjelovanje mladih u obrazovanju, zapošljavanju itd.) 

2] «Organizacijska razina» - mladi imaju pravo biti uključeni u odlučivanje o politikama, projektima 
i programima koji su stvoreni da bi osigurali njihovu puno sudjelovanje u društvenom životu (npr. 
sudjelovanje mladih u savjetodavnim odborima ili vođenje projekata) 

3] «Osobna razina» - pravo mladih da budu uključeni i informirani o odlukama koje utječu na 
njihove živote. 


Iz iskustva nam je poznato da političari nerijetko «dobrom voljom» žele uključiti mlade i njihova mišljenja 
u odlučivanje, ali to najvjerojatnije neće biti dugoročno učinkovito. Mehanizmi sudjelovanja mladih 
se moraju osigurati i ne smiju ovisiti o nečijem hiru ili osobnoj predanosti pojedinca. Naime, puno 
sudjelovanje mladih se neće stvoriti i pojaviti preko noći. Posebno će mladi ljudi s poteškoćama 
u razvoju ili marginalizirani mladi biti veći dio svog života isključeni iz procesa donošenja odluka te 
će trebati puno potpore i ohrabrivanja. S druge strane, mladi koji puno volontiraju će vjerojatno 
biti glasniji, asertivniji i s više samopouzdanja. Da bi se osigurala stvarna jednakost u sudjelovanju 
potrebno je otići do «ostalih» mladih ljudi te iznaći strategije koje će im omogućiti prostor, vrijeme i 
resurse za sudjelovanje. 

U praksi, sudjelovanje mladih se može prikazati i na slijedeći način: 

1] Informiranje - jednostavno davanje informacije o tome što se planira. 

2] Konzultiranje - pružanje različitih opcija, primanje feedbacka, ali ne dozvoljavajući nove ideje 

3] Zajedničko donošenje odluka - podupiranje dodatnih opcija i ideja te omogućivanje zajedničkog 

odlučivanja 

4] Zajednički rad - ne samo da različiti interesi zajedno odlučuju o tome što je najbolje, već stvaraju 

partnerstvo da bi to i proveli 

5] Podupiranje nezavisnih interesa zajednice - npr. lokalnim inicijativama ili organizacijama se nude 

sredstva, savjet ili druga vrsta potpore kako bi razvili svoje planove unutar zajedničke strategije. 
Dijeljenje informacija i konzultiranje se ne smatraju vidovima sudjelovanja, ali su često tako 
predstavljeni. To može dovesti do iluzija o provođenju zajedničke strategije, pa i do konflikata, budući 
da se nešto pokušava predstaviti kao sudjelovanje, što zapravo nije. 

Sudjelovanje mladih pripada u kontekst inicijativa mladih, koje su sastavni dio omladinskog rada (eng. 
youth work), dok je društveni kontekst viši pojam koji obuhvaća i omladinski rad. Iz ove hijerarhije je 
vidljivo da je sudjelovanje mladih integralni dio društva i njegova razvoja, a nespoznavanje ove činjenice 
je jedna od temeljnih pretpostavki pasivnosti mladih. Clanovi Radne grupe MMH za sudjelovanje 
mladih u društvu su na skupštini Mreže mladih Hrvatske 2006 godine u Zadru iznijeli slijedeće 
razloge za pasivnost: neinformiranost (needuciranost), društveno-povijesni uvjeti, nepovjerenje u 
strukture vlasti te iz toga proizlazeći pesimizam, utjecaj medija na konzumentsko ponašanje mladih, 
konformizam tj. sindrom «ne da mi se», nepostojanje mehanizama, nepostojanje poticaja iz formalnog 
obrazovanja, neprepoznavanje volonterskog rada kao vrijednosti, nedovoljno vrednovanje volonterskog 
rada od strane društva, cost benefit filozofija, obitelj, nekvalitetno provođenje slobodnog vremena i 
nepovjerenje u sebe. 


Oblici sudjelovanja mladih se mogu podijeliti na stalne i nestalne. Stalni su: izbori, pomladci 
političkih stranaka, udruge (studentske, interesne, udruge mladih...), dugoročni projekti, prisutnost u 
medijima, savjetodavna tijela, vijeća mladih, društvene institucije (kulturne...), vjerske skupine, mladi 
poduzetnici i organizirane skupine za promicanje i zaštitu prava seksualnih orijentacija mladih. 
Nestalni oblici sudjelovanja mladih su: prosvjedi, peticije, kampanje, radne akcije, promocije, sajmovi 
i festivali, sportske aktivnosti, dobrotvorne aktivnosti, medijski istupi /angažman i radikalne / ilegalne 
akcije. Pretpostavke za realizaciju ovih oblika su aktivno civilno društvo, pristup informacijama 
te otvorenost državnih i lokalnih struktura za sudjelovanje mladih. Veliku ulogu u procesu igra 
motivacija, koja može biti unutarnja i vanjska. Prva se svodi na osobne razloge i iskustva poticanja 
mladih da budu aktivni građani i građanke, a potonja na uključivanje mladih u javne stvari i procese 
donošenja odluka. Obje nisu međusobno isključive već međuovisne i komplementarne. 


No, sudjelovanje mladih u demokratskom životu bilo koje zajednice ne svodi se samo na glasovanje 
ili isticanje kandidature na izborima. Kako se kaže u “Izmijenjenoj i dopunjenoj Europskoj povelji! 
o sudjelovanju mladih u lokalnom i regionalnom životu" Vijeća Europe, «građansko sudjelovanje 


i djelovanje podrazumijevaju da građani/ke imaju prava, sredstva, prostor i priliku - a tamo gdje je to 
potrebno, i potporu - da sudjeluju u odlukama i utječu na njih i da se uključuju u postupke i aktivnosti 
kako bi doprinosili izgradnji boljeg društva.» Ovdje ključnu ulogu igraju lokalne vlasti, koje trebaju 
mladima osigurati prostor za sudjelovanje, ali da se pritom preporučuje izbjegavanje nezgodnih 
floskula kako su mladi «budućnost». Ako mladi neće oblikovati i utjecati na odluke i postupke kada 
su mladi, možemo li očekivati da će to činiti u nekom kasnijem životnom razdoblju? Aktivne građane i 
građanke gradimo kroz aktivnost, koja uvijek označuje nešto trenutno i sada, a ne buduće i moguće. 
Stoga se mladima treba omogućiti određeni broj instrumenata koje se navode u «Povelji» kao npr. 
«razvoj edukacije o sudjelovanju mladih, njihovo informiranje, osiguravanje sredstava komunikacije za 
mlade, podržavanje njihovih projekata i priznavanje i stavljanje većeg naglaska na posvećenost mladih 
ciljevima zajednice i dobrovoljnom radu.» 


lako je sudjelovanje mladih ovisno o više dionika, poput organizacija mladih, lokalnih vlasti i sl. 
funkcionalno i efikasno sudjelovanje mladih na lokalnoj razini temelji se na svijesti mladih građanki 
i građana o društvenim, kulturnim i političkim promjenama, a najbolji mehanizam i sredstvo 
osvještavanja je trajna reprezentativna struktura mladih u obliku predstavničkog tijela mladih 
prikazanog u ilustraciji institucionalnog okvira funkcioniranja lokalne politike prema mladima koji 
uključuje sva relevantna tijela i objašnjava njihove odnose. 


'Eng. European Charter on the Participation of Young People in Municipal and Regional Life prihvaćena je 19. ožujka 1992. i sastavni je dio 
Rezolucije 237/92 Kongresa lokalnih I regionalnih vlasti Europe. U Krakowu 2002. održana je konferencija s ciljem da se ocijeni napredak 
postignut na polju sudjelovanja mladih u posljednjih 10 godina te je usvojena Krakowska deklaracija kojom se potvrđuje da su mladi ljudi 
građani općina i regija, i da im stoga moraju biti dostupni svi oblici sudjelovanja u društvu. Na Kongresu lokalnih | regionalnih vlasti Europe 
u svibnja 2003 usvojena je «revidirana» tj. izmijenjena | dopunjena Povelja podijeljena u tri dijela; u prvom dijelu se daju smjernice lokalnim i 
regionalnim vlastima za provođenje politika koje su važne za mlade u većem broju područja; drugi dio osigurava instrumente za unapređivanje 
sudjelovanja mladih; a u zadnjem dijelu pružaju se savjeti o tome kako osigurati institucionalne uvjete za sudjelovanje mladih. 

INSTITUCIONALNI OKVIR ZA 
LOKALNU POLITIKU PREMA MLADIMA 

Ured za mlade u lokalnoj samoupravi - upravno tijelo izvršne vlasti na lokalnoj razini odgovorno za 
koordinaciju provedbe politike prema mladima na lokalnoj razini; broj zaposlenih ovisi da li je riječ o 
općini, gradu ili županiji; ako je riječ o općini dovoljna je jedna osoba koja se bavi mladima ili osoba koja 
se bavi svim društvenim djelatnostima, ali onda barem ima fiksno određenih nekoliko sati u tjednu kada 
se bavi mladima; ako je riječ o gradu ili županiji ured se ovisno o statutu naziva ured, odjel, odsjek itd. 


Tijelo za mlade pri predstavničkom tijelu lokalne vlasti - obično se naziva «Odbor za mlade» 
čiji su članovi/ce često isključivo mladi vijećnici u Skupštini, ako je riječ o županiji, ili u Vijeću ako 
je riječ o gradu ili općini; tijelo pri predstavničkoj grani lokalne vlasti odgovorno za pripremu akata 
i odluka Skupštine odnosno Vijeća vezanih za mlade (npr. nacrt Lokalnog programa djelovanja za 
mlade); članovi/ce Predstavničkog tijela mladih ne mogu biti članovi/ice Odbora, ali mogu imati 
status stalnog ili povremenog promatrača. 


Savjetodavno tijelo mladih lokalnoj samoupravi - tijelo koje ustanovljava lokalna samouprava sa 
savjetodavnom ulogom prema načelniku/ci, gradonačelniku/ci ili županu/ici, članu/ici poglavarstva 
ili pročelniku/ci ureda koji se bavi politikom prema mladima; obično se naziva «Savjetodavni odbor 
mladih» ili «Savjet mladih», a članovi/ce tog tijela mogu biti predstavnici/ce Predstavničkog tijela 
mladih, ali ponekad i mladi izabrani na natječaju koji nisu članovi/ce organizacija mladih. 


Predstavničko tijelo mladih - nije tijelo lokalne samouprave, stoga je prezentirano kao zaobljen 
geometrijski lik, ali je ipak dio institucionalnog okvira za lokalnu politiku prema mladima; predstavnička 
tijela mladih koje se obično nazivaju «Lokalna vijeća mladih», inicirana su uvijek od strane organizacija 
mladih koje se žele udružiti na lokalnoj razini, a ne od strane lokalnih vlasti; Lokalno vijeće mladih 
je posebni oblik organizacije koja je autonomna u donošenju odluka, sa legitimitetom da predstavlja 
mlade prema dionicima, posebice prema lokalnim vlastima i lokalnoj administraciji; organizacije mladih 
(udruge mladih i za mlade, pomladci političkih stranaka, inicijative mladih itd.) koje djeluju na lokalnom 


području, obično održe osnivačku skupštinu na kojoj donesu statut, tijelo djeluje kao neregistrirana 
mreža organizacija mladih koja služi kao platforma za provođenje zajedničkih aktivnosti među 
organizacijama mladih, za usuglašavanje stavova prema lokalnim vlastima, istupanje u javnosti i 
sudjelovanje u procesu izrade i provedbe lokalne politike prema mladima; u budućnosti bi Zakon 
o organiziranju mladih trebao riješiti poseban status svih oblika organiziranja mladih, uključujući 
nacionalnu krovnu organizaciju te predstavnička tijela mladih tj. vijeća mladih na lokalnoj razini. 


Međuresorno tijelo za mlade - nije upravno tijelo već više povjerenstvo koje se sastaje 4 do 
6 puta godišnje kako bi provodilo međuresornu i koordiniranu lokalnu politiku prema mladima; 
naziva se još i «Savjet za mlade» te «Povjerenstvo za mlade», a sastoji se od predstavnika 
svih relevantnih ureda i odjela lokalne samouprave koji se bave različitim segmentima politike 
prema mladima (obrazovna politika, kulturna politika, zdravstvena politika, itd.), da bi se osigurala 
suradnja i koordinacija među svim relevantnim upravnim tijelima koji su nositelji mjera Lokalnog 
programa djelovanja za mlade; ovo tijelo nadgleda provedbu lokalne politike prema mladima, a 
osim predstavnika upravnih tijela u međuresornom tijelu za mlade bi trebali biti i predstavnici 
Predstavničkog tijela mladih te znanstvenici stručni za pitanja mladih; u nekim zemljama postoji 
model da se savjetodavno tijelo mladih i međuresorno tijelo za mlade spoje u jedno tijelo koje bi 
imalo istu ulogu kao međuresorno tijelo za mlade, ali da broj predstavnika lokalnih institucija i broj 
predstavnika mladih u tom tijelu budu jednaki. 


Lokalni centar za mlade - polu-javna institucija sa hibridnim modelom upravljanja i dinamičnim 
modelom korištenja kroz partnerstvo između lokalne samouprave i predstavničkog tijela mladih; 
Lokalni centar za mlade se upravo po tom partnerstvu i opsegu svojih aktivnosti razlikuje od Kluba 
za mlade koji je uvijek inicijativa isključivo od strane civilnog društva tj. organizacija mladih; u manjim 
sredinama gdje postoji klub za mlade - lokalni centar za mlade je suvišan. 

Lokalni program djelovanja za mlade (LPDM) - krajnji rezultat procesa i smisao cijelog 
institucionalnog okvira koji treba podupirati provedbu Programa; Lokalni program djelovanja za mlade 
je u biti materijalizirana lokalna politika prema mladima koja odgovara na potrebe mladih identificirane 
u istraživanju kroz dugogodišnju (obično 5 godina) strategiju, koja sadrži mjere za čiju su provedbu 
zadužene različite lokalne institucije; Ured za mlade pri lokalnoj samoupravi je tijelo odgovorno za 
koordinaciju provedbe Programa dok Međuresorno tijelo za mlade nadgleda provedbu Programa i 
osigurava međuresornu suradnju i koordinaciju; sukladno o kojoj vrsti lokalne samouprave govorimo 
imamo Zupanijski program djelovanja za mlade (ZPDM), Gradski program djelovanja za mlade 
(GPDM) te rijetko Općinski program djelovanja za mlade (OPDM); Lokalni programi djelovanja za 
mlade se naravno nastavljaju na NPDM i nadopunjuju ga tako da preciznije identificiraju potrebe mladih, 
koje postoje u određenoj lokalnoj zajednici i bolje odgovaraju na te iste potrebe. 


Opisani institucionalni okvir za lokalnu politiku prema mladima u skladu je sa postojećim institu- 
cionalnim okvirom na nacionalnoj razini. 


SAVJETODAVNA I PREDSTAVNIČKA 
TIJELA MLADIH NA LOKALNOJ RAZINI 


U europskoj praksi postoje dva osnovna oblika institucionaliziranog sudjelovanja mladih u procesima 
donošenja odluka u lokalnoj sredini - konzultativni i reprezentativni oblik. Ta dva oblika sudjelovanja 
mladih se ne isključuju, dapače - nadopunjuju se. 

1] Konzultativni oblik sudjelovanja čini savjetodavno tijelo koje ustrojava lokalna vlast da bi se 
konzultirala oko politike prema mladima sa samim korisnicima tj. mladima. Razlikuje se po tome 
koje članove lokalna vlast poziva u savjetodavno tijelo: 
a) predstavnike mladih - članovi savjetodavnog tijela su predstavnici organizacija mladih ili 
predstavnici predstavničkog tijela mladih 
b) neorganizirane mlade - prosječni mladi koje lokalna vlast izabire uglavnom na temelju natječaja, 
kako bi osnovala svojevrsnu fokus grupu mladih u kojoj će imati studenta/icu, srednjoškolca/ku, 
mladog/u zaposlenog/u, nezaposlenog/u, poduzetnika/icu, člana/icu udruge, člana/icu političke 
stranke itd. 
c) kombinacija prva dva modela - pozivaju se i predstavnici mladih i prosječni neorganizirani 
mladi kako bi se ta dva modela korigirala; prosječni mladi će točnije moći identificirati probleme 
mladih, a predstavnici mladih će imati veće iskustvo u rješavanju problema mladih 


2] Reprezentativni oblik sudjelovanja čini predstavničko tijelo mladih koje na osnovu legitimiteta 
predstavlja mlade u lokalnoj zajednici prema svim dionicima posebice lokalnim vlastima i koje 
je nezavisno od istih. Na taj način lokalna vlast dobiva jednog sugovornika ispred svih mladih. 
Legitimitet proizlazi iz: 
a) direktnih izbora - sastavi se popis mladih birača (15 do 29 godina) u lokalnoj zajednici te 
oni na posebno organiziranim izborima izaberu svoje predstavnike; uz pozitivnu stranu izravne 
demokracije, negativna je strana što su mladi uvelike nezainteresirani za izbore te što su za takvo 
nešto potrebne izborne kampanje gdje financijski resursi mladih kandidata mogu igrati presudnu 
ulogu; osim tog na taj način se potpuno zaobilaze organizacije mladih 
b) izbora vijeća učenika srednjih škola - često se takav oblik sudjelovanja mladih naziva 
«Parlament mladih» i obično ga iniciraju škole ili lokalne vlasti, čime je autonomija rada takvih 
predstavničkih tijela upitna; iako učenici neposredno biraju svoje predstavnike koji donose odluke 
na dobro svih čime se već u ranoj dobi vježba demokracija i potiče sudjelovanje mladih u društvu, 
takva tijela predstavljaju samo mali segment mladih tj. onih od 15 - 18 godina te im je slab položaj 
prema lokalnim vlastima i obrazovnim institucijama budući da im postojanje ovisi o istima 


ju 


c) mreže organizacija mladih - na osnivačku skupštinu se pozovu sve organizacije mladih koje 
postoje u lokalnoj zajednici te ukoliko se većina organizacija mladih odazove inicijativi osniva se 
mreža čiji će izabrani predstavnici/ce predstavljati mlade prema svim dionicima; legitimitet ovdje 
ne jamče izbori već većina organizacija mladih koje postoje u lokalnoj sredini, a u kojima su mladi 
organizirani i udruženi; takva krovna organizacija mladih se često naziva «vijeće mladih» (eng. 
youth council) 


Smatramo da je zadnji oblik najbolji i najefikasniji iz nekoliko razloga: 
* s obzirom da inicijativa za stvaranje tijela dolazi od strane nezavisnih organizacija mladih, a ne 
od strane drugih dionika - velika je vjerojatnost da će tijelo biti autonomno u odlučivanju i radu 
* u tijelu su zastupljene sve zainteresirane organizacije mladih u lokalnoj sredini pa se tako 
izbjegava paralelna struktura gdje imamo predstavničko tijelo mladih sa svojim stavovima 
prema vlastima te organizacije mladih sa svojim stavovima; osim toga sve organizacije mladih 
koje su članice tijela zajedno usuglašavaju stavove i nastupaju prema vlastima sa jednim stavom 
čime postaju efikasniji u zagovaranju 
* kroz mrežu se osim koordiniranja stavova organizacija mladih te iste organizacije i programski 
povezuju te zajednički provode aktivnosti 
* organizacije mladih imaju mnogo iskustva u radu s mladima tako da mogu dati relevantne 
prijedloge za identificiranje i rješavanje problema mladih 
* kako je riječ o tijelu koje nije definirano statutom lokalne samouprave, postojanje tijela je 
stalno bez obzira o eventualnoj promjeni vlasti i promjeni političke volje za suradnjom 
* u izbore za predstavnike tijela nisu uključeni mladi koji nisu članovi/ce organizacija mladih, pa 
je legitimitet tijela da predstavlja mlade u lokalnoj sredini samim time manji, no upravo se time 
i potiče mlade koji nisu još aktivni u organizacijama mladih da se uključe i da, među ostalim, 
steknu birati svoje predstavnike/ce u predstavničkom tijelu mladih 

U 2002. godini je krenuo proces izrade Zakona o vijećima mladih no taj Zakon još ni danas nije donesen. 
Namjera tog Zakona je upravo bila da stvori zakonodavni okvir za osnivanje lokalnih vijeća mladih 
kao predstavničkih tijela mladih, koja bi bila osnivana upravo od strane predstavnika udruga te koja bi 
bila nezavisna od strane lokalnih vlasti već utjecala na odluke istih. 


NPDM mjera 75. 

«Donijeti Zakon o vijećima mladih, kojim će se regulirati osnivanje, status i njihovo 
ustrojstvo. Vijeća mladih osnivala bi se na lokalnoj razini (općine i gradovi) od predstavnika 
lokalnih udruga mladih i za mlade, a bila bi zadužena za zastupanje interesa i potreba 
svih skupina mladih na razini određene zajednice, koordinaciju aktivnosti za mlade, te bi 
izabirala predstavnike koji bi sudjelovali u radu općinskih i gradskih vijeća te županijskih 
vijeća (bez prava formalnog odlučivanja). Vijeća mladih općina i gradova bi se međusobno 
povezivala i putem svojih predstavnika tvorila županijska (regionalna) vijeća mladih.» 


No zadnje verzije Zakona definiraju savjetodavna tijela mladih pri lokalnim vlastima, iako ih još uvijek 
zovu «vijeća mladih». Suštinska razlika između dva institucionalizirana oblika sudjelovanja mladih jest 
komunikacija sa lokalnim vlastima i mogućnost utjecaja na odluke lokalne vlasti. 


Kod konzultativnog oblika komunikacija sa lokalnim vlastima se odvija neposredno te mogućnost 
utjecaja na odluke vlasti daje činjenica da su mladi članovi savjetodavnog tijela i imaju neposredan 
pristup procesima donošenja odluka. Kod reprezentativnog oblika komunikacija sa lokalnim 
vlastima se odvija posredno - preko javnosti ili na drugi oblik koji nije institucionaliziran. Mogućnost 
utjecaja na odluke vlasti daje činjenica da predstavničko tijelo okuplja sve organizacije mladih koje 
preko javnosti zagovaraju stavove mladih prema lokalnim vlastima. 

Druga razlika jest i u tome što vijeće mladih kao predstavničko tijelo egzistira stalno tj. njegova uloga 
nije da samo organizacije mladih povremeno koordiniraju stavove, već stalno informiranje članica i 
zajedničko provođenje aktivnosti. S druge strane savjetodavno tijelo mladih egzistira jedino kada se 
sastaje nekoliko puta godišnje. 


Predstavničko tijelo mladih stalno djeluje i postoji, dok je savjetodavno tijelo mladih samo «most» 
za institucionalizirani dijalog između predstavničkog tijela koje se nalazi izvan sustava lokalne 
samouprave i lokalnih vlasti. Kada taj dijalog nije plodonosan i kada se ne uvažavaju mišljenja 
predstavnika mladih, predstavničko tijelo mladih ima mogućnost u javnom zagovaranju svojih 
stavova prema vlastima. 


UMREŽAVANJE ORGANIZACIJA MLADIH 


Model umrežavanja unutar sektora mladih u kontekstu RH čini se zasada jednim od najboljih modela 
povezivanja organiziranih oblika suradnje mladih putem zagovaranja zajedničkih interesa te utjecaja 
na promjene koji odražava kvalitativan korak civilnog sektora mladih da pridonese razvoju lokalnih 
politika prema mladima u Hrvatskoj, kao i povećanju standarda kvalitete života mladih na općem 
razvojnom planu. 


Kroz rad MMH sa mladima u posljednje dvije godine - organizacijama mladih, pomladcima političkih 
stranaka, srednjoškolskim učenicima/cama, sustavno se provodilo ispitivanje potreba kojemu je 
prethodila analiza stanja položaja mladih u lokalnim zajednicama. Obje analize obuhvaćale su 
sljedeće parametre: 

1] institucionalni okvir 

2] sadržaji za mlade - programi za mlade i programi djelovanja za mlade 

3] suradnja udruga mladih, inicijativa, lokalnih vijeća i pomladaka političkih stranaka sa lokalnom upravom 
4] financijska stabilnost organizacija mladih 


Putem navedenih analiza, konzistentna potreba, kako inicijativa i udruga mladih, tako i političkih pomla- 
daka, jest stvaranje bolje koordinacije aktivnosti mladih koja ima za cilj zajednički doprinos mladih u 
razvijanju politike prema mladima na općem i lokalnom planu uz kontinuiranu financijsku podršku. 


Umrežavanje organizacija mladih odražava tri kvalitativna pomaka na sljedećim razinama: 

a) tematsko povezivanje 

b) financijska stabilnost 

c) održivost 
Tematsko povezivanje ili programsko umrežavanje organizacija mladih je prostor koji subjekti 
koriste za širenje informacija i razmjenu iskustava u području politike prema mladima. Ovaj prostor 
tematske povezanosti stvara nužnim poticanje komunikacijskih vještina, osobito dijaloga kako unutar 
povezanih subjekata - radi jasnijeg definiranja ciljeva procesa razvijanja lokalne politike, tako i ‘prema 
van', u smislu stvaranja partnerskih odnosa sa svim relevantnim dionicima kojih se ova politika (do)tiče. 
Stvaranje ovakvog suradničkog modela daje priliku iskorištavanja svih raspoloživih resursa i znanja u 
smjeru unaprijeđenja kvalitete zajedničkog rada te veću učinkovitost u stvaranju promjena na području 
razvoja politike prema mladima. 
Financijska stabilnost jedan je od ključnih pomaka koje ostvaruju umrežene organizacije unutar europ- 
skih pa i sve češće hrvatskih okvira. Pretpostavka je da se većom koncentracijom organizacija mladih kao 
vrstom institucionaliziranog djelovanja te pritiskom zagovaranja većeg broja organizacija za zajednički 
interes, osigurava ne samo tematsko napredovanje, već se i mogućnosti financiranja dalekosežnog 
djelovanja povezanih subjekata daleko više otvaraju. 

Održivost umreženih subjekata propituju se i ostvaruju na razinama interesa te definiranja, zagovaranja, 
implementacije i vrednovanja same politike koje organizacije same vrlo često nisu u mogućnosti same 
izvesti. Stvaranje i ravnoteža politika prema mladima, nacionalnih i lokalnih, dugoročni su procesi koji 
zahtijevaju nje i stalno ispitivanje potreba, participacije, fleksibilnosti, učinkovitosti 
itd. koje neminovno zahtijeva i shodno osigurava konstantno jačanje kapaciteta na razinama ljudskog, 
programskog i organizacijskog napredovanja. 


Kada govorimo o povezivanju mladih, osobito na programskoj razini, imajuči na umu dosadašnje 
iskustvo edukacija i programa potpore u razvijanju em modela među mladima, smatramo 
važnim uključiti u procese kako nacionalne, 
| tako i lokalne politike za mlade - putem 
| umrežavanja, sve relevantne dionike kojih 
se proces poboljšavanja kvalitete života 

| mladih tiče. Akteri koji su nužni za 


te one koja ja otvorena za participaciju su 
sljedeči: 
lokalne udruge mladih i za mlade 
lokalne studentske organizacije 
lokalna srednjoškolska viječa učenika 
pomladci lokalnih ogranaka političkih stranaka 
lokalne inicijative mladih 
klubovi za mlade 


Na slici: 
Osnivačka skupština Vijeća mladih Međimurske županije 


KORACI DO USPJEŠNE POLITIKE ZA MLADE U LOKALNOJ ZAJEDNICI 


Mladi se mogu povezivati putem udruga, saveza, mreža, koordinacija, koalicija, vijeća koji mogu biti 
formalni i neformalni oblici suradnje. 

Ideja umrežavanja organizacija mladih istaknuta je u Nacionalnom programu djelovanja za mlade 
(uz operativni plan), Izvješću za društveni razvoj - Hrvatska 2004. kao i nizu dokumenata Vijeća 
Europe i Europske Unije. 


VOKALNI PROGRAM DJELOVANJA ZA MLADE 


U završnim dijelovima NPDM-a možemo naći preporuke jedinicama lokalne samouprave (općine, 
gradovi i županije) i nevladinim organizacijama o «spuštanju» politike prema mladima sa nacionalne na 
lokalnu razinu. U tom kontekstu, jedan od najvažnijih kotačića na lokalnoj razini i finalni produkt procesa 
jest kreiranje i donošenje lokalnog programa djelovanja za mlade (LPDM). Pod terminom «lokalni» se 
misli «Županijski», «gradski» ili «općinski» program djelovanja za mlade, ovisno o razini samouprave, s 
obzirom da je LPDM često dokument lokalne vlasti kao materijalizirana lokalna politika prema mladima 
(iako je partnerstvo organizacija mladih i lokalnih vlasti jedan od sve češće korištenih modela) te ga 
najčešće predlaže izvršno tijelo (npr. gradsko ili županijsko poglavarstvo), a usvaja predstavničko tijelo 
lokalne vlasti (npr. gradsko vijeće ili Županijska skupština). Na taj način lokalna politika prema mladima 
postaje službena. Organizacije mladih mogu provoditi dijelove iste (npr. svaka organizacija može 
imati svoju misiju i projekte na lokalnoj razini koji se bave neformalnim obrazovanjem). Isto tako je 
nemoguće, premda je pravno nesporno, da lokalna vlast sama kreira i donosi LPDM bez sudjelovanja 
ostalih relevantnih dionika procesa, no lokalna politika prema mladima neće biti legitimna s obzirom 
da proces nije bio transparentan i participativan prema građanima. 

Da bi se izbjegle ovakve poteškoće potrebno je zadovoljiti nekoliko pretpostavki: razvijen sektor 
mladih, postojeća volja lokalne vlasti te zainteresiranost i spremnost obaju navedenih dionika za 
partnersku suradnju, jer upravo je partnerski odnos mladih i vlasti ključ dobre i kvalitetne politike 
prema mladima. Naime, ako se u kontekstu prava radnika i radnica trebaju i moraju pitati predstavnici 
radnika i radnica, analogno tome se u kontekstu politike prema mladima trebaju i moraju uključiti 
mladi i to na način da mladi budu ravnopravno zastupljeni. Princip co-managmenta za kojeg 
se zalaže, preporuča i promovira Vijeće Europe upravo polazi od te pretpostavke - ravnopravnog 
sudjelovanja mladih na razinama i u područjima koji su za njih same relevantni. U praksi to znači 
da npr. jedno savjetodavno tijelo lokalne ili državne vlasti koje se bavi mladima mora sadržavati 
jednak broj predstavnika mladih i vlasti, a ako se neko tijelo bavi samo jednim ili više segmenata 
koji su relevantni za mlade (npr. obrazovanjem ili maloljetničkom delikvencijom), onda bi mlade 
trebalo uključiti što više, analogno procijenjenom relevantnosti za mlade. 


Tek ravnopravno sudjelovanje mladih u izradi i donošenju strateškog dokumenta lokalne politike 
prema mladima daje puni legitimitet za njegovo provođenje, jer LPDM kao višegodišnja strategija 
sa mjerama koje će poboljšati kvalitetu života mladih građana sigurno je za njih same od najveće 
važnosti. Svaki LPDM se sastoji od brojnih mjera - kratkoročni i specifični ciljevi koji se moraju postići u 
vremenskom okviru koji je predviđen za LPDM (npr.«izraditi katalog programa neformalnog obrazovanja 
koji postoje u gradu»). Pojedine mjere su grupirane u različite sektore, kao npr. gospodarstvo, kultura i 
slobodno vrijeme, mobilnosti obrazovanje. Također, svaka mjera unutar pojedinih područja mora imati 
navedenu instituciju(e) koja je kao nositelj odgovorna za njenu provedbu, pritom stvarajući suradnju sa 
relevantnim akterima. Osim partnerstva lokalnih vlasti i organizacija mladih, dionici koje treba uključiti u 
proces LPDM-a su djelatnici/ce uprave lokalnih vlasti, predstavnici/ce zainteresiranih lokalnih institucija 
i stručnjaci/kinje za mlade (npr. sveučilišni profesori/ice ili zaposlenici/ce relevantnih instituta koji se u 
svom radu bave mladima). 

Ako imamo sve dionike i ako su ispunjene sve pretpostavke, idealni proces kreiranja i donošenja LPDM- 
a bi trebao izgledati ovako: 


1] Formiranje radnog tijela Inicijativa može doći od strane organizacija mladih ili od strane samih 
lokalnih vlasti. No u svakom slučaju proces bi trebala započeti lokalna vlast, jer je ipak nositelj 
lokalne politike prema mladima upravo lokalna vlast. Trebalo bi se osnovati radno tijelo čiji bi 
predsjednik trebao biti predstavnik lokalne vlasti, a to tijelo može biti radna skupina ili povjerenstvo 
koje se sastaje dogovorenom dinamikom. 


2] Istraživanje potreba mladih Cilj je dobiti što više informacija o potrebama i problemima mladih 
na lokalnoj razini, no također treba saslušati i zapamtiti kakva rješenja sami mladi predlažu tj. 
potrebno je napraviti analizu stanja na lokalnoj razini. To se može učiniti putem provođenja anketa 
i fokusnih skupina temeljenih na reprezentativnom uzorku mladih (npr. da fokusnim skupinama 
prisustvuju zaposleni i nezaposleni mladi, predstavnici organizacija mladih, srednjoškolci/ke, 
studenti/ice, mladi iz sela i gradova i sl.). Također, mogu se organizirati okrugli stolovi i tribine. Vrlo je 
važan segment motiviranja mladih da se priključe navedenim aktivnostima te je stoga preporučljivo 
organizirati cjelovitiju kampanju koja bi privukla što veči broj mladih građanki i građana. 


3] Analiza istraživanja Radno tijelo dobiva sve dobivene informacije, analizira ih i zaključuje koja 
su to skupine problema relevantne za lokalnu sredinu i prema tome koja će se tematska poglavlja 
nalaziti u dokumentu. Ukoliko je moguće, bilo bi važno u proces istraživanja uključiti stručnjake koji 
bi istraživanje stručno proveli i analizirali. 


4] Uspostavljanje tematskih stručnih skupina Na temelju dobivenih područja koja odražavaju 
potrebe mladih na lokalnoj razini formiraju se teme i stručne skupine unutar radnog tijela zadužene 
za pisanje tematskih poglavlja. Obično se članovi radnog tijela sami podijele prema razini stručnosti, 
afinitetu i zainteresiranosti te zovu i druge stručne osobe izvan radnog tijela da se pridruže stručnoj 
skupini. 

5] Pisanje tematskih poglavlja LPDM-a Članovi stručnih radnih tijela pišu posebna poglavlja, 
a preporuča se konzultiranje sa relevantnim dionicima ovisno o temi. Područja mogu biti npr. 
obrazovanje, zdravstvo, civilno društvo, gospodarstvo, sudjelovanje mladih itd. 


6] Usvajanje nacrta od strane radnog tijela Radno tijelo se sastaje, diskutira o posebnim 
poglavljima za svaku temu, dogovara se o finalnoj verziji nacrta kojeg naposljetku i usvaja. 


7] Javnarasprava o nacrtu Preporuča se napraviti nekoliko javnih rasprava na koje treba pozvati 
što više predstavnika organizacija civilnog društva, lokalnih institucija te tzv. obične mlade građane- 
ke, koji nisu uključeni u organizacije. Nacrt dokumenta je moguće staviti i na web stranice lokalne 
samouprave ili na web stranicu neke organizacije mladih sa kontaktom gdje se može poslati 
komentare na dokument. Poželjno je kroz malu kampanju uključiti I mlade koji nisu sudjelovali u 
izradi nacrta. 


8] Usvajanje finalne verzije dokumenta Doprinosi s javnih rasprava se uvažavaju i uvrštavaju u 
finalnu verziju, koja se time revidira. 


9] Upućivanje prijedloga poglavarstvu i Odboru (nadležnom) za mlade pri predstavničkom 
tijelu lokalne vlasti Poglavarstvo pregledava dokument i usuglašava ga u skladu sa svojim 
administrativnim sustavom. 


10] Rasprava i izglasavanje LPDM-a u predstavničkom tijelu lokalne vlasti Finalna rasprava 
o dokumentu u gradskom vijeću, općinskom vijeću ili županijskoj skupštini, gdje vijećnici daju 
završne doprinose stvaranju dokumenta. Ako organizacije mladih ili građani smatraju da još treba 
nešto dodati što nije uvršteno u dosadašnjem tijeku procesa izrade, sad to mogu učiniti putem 
lobiranja mladih vijećnika da zagovaraju njihove prijedloge i stavove. 

U Hrvatskoj LPDM se kreira na dva načina, koja imaju svoje prednosti i nedostatke, no oba su proizvod 
improvizacije te ne mogu biti prikaz sustavnog procesa koji je prikazan u našem idealnom modelu. 
Ovdje iznosimo opise ta dva modela, koja ćemo nazvati obzirom na gradove u kojima su nastali: 


1. «ZAGREBAČKI» MODEL 

Postoji «kritična masa» mladih vijećnika u predstavničkom tijelu lokalne vlasti koji razumiju potrebe 
sektora mladih i žele se upoznati sa problemima mladih, kao i sa njihovim rješenjima. Potom 
komuniciraju sa organizacijama civilnog društva i starijim stranačkim kolegama. Lokalna vlast 
osniva radno tijelo sastavljeno od mladih vijećnika, predstavnika organizacija mladih i stručnjaka 
za tematiku mladih (npr. sveučilišni profesori/ice). Oni se zajedno sastaju i dogovaraju plana rada. 


2. «KUTINSKI» MODEL 

Postoji «kritična masa» u organizacijama mladih različitih profila - udruga mladih, udruga za mlade, 
pomladaka političkih stranaka itd. - ili djeluju kroz predstavničko tijelo mladih. Mladi se sastaju, 
dogovaraju projekt kreiranja LPDM-a, ali ne traže sudjelovanje ili odobrenje lokalne vlasti o 
procesu već planiraju izraditi gotovi dokument koji će ponuditi na usvajanje lokalnoj vlasti. Od 
samog početka vode intenzivnu komunikaciju sa mladim vijećnicima koji su im glavni lobisti unutar 
struktura lokalne vlasti, a kojim je sigurno u interesu da se takav dokument donese, jer su i sami 
mladi, a pritom će dobiti i na vidljivosti unutar vlastite stranke. 


Prednosti prvog modela su postojanje političke volje i moći te potrebnih financija, a nedostaci su 
svojstveni kao i svakom drugom modelu koji polazi «odozgo» tj. od vlasti; nedovoljna upućenost u 
tematiku, diskutabilna zastupljenost predstavnika mladih te forsiranje stranačkih programa. U drugom 
modelu, kao modelu koji dolazi «odozdo» veliki su nedostaci nepostojanje političke moći, neadekvatna 
uključenost struktura lokalnih vlasti i ostalih institucija te sadržajna jednostranost iz perspektive 
organizacija mladih. S druge strane, prednosti su bolja upućenost u tematiku mladih, poznavanje 
sektora mladih i relevantnih dionika i visoka uključenost mladih građana i građanki u proces. 


22 


Oba modela su manjkava i odlikuje ih nedovoljna povezanost lokalnih vlasti i organizacija mladih, 
što ne znači da neće proizvesti rezultat, no da bi rezultat bio što bolji, a LPDM cjelovitiji i kvalitetniji 
potrebna je od početka do kraja procesa partnerska suradnja dvaju ključnih dionika koju smo opisali 
na početku ovog poglavlja. Ono što je ključno za oba modela jest da proces izrade dokumenta mora 
biti vidljiv u javnosti kako bi se izbjeglo sljedeće: 

a) da lokalna vlast izglasa dokument, ali u proračunu ne predvidi potrebna financijska sredstva 

za provedbu projekta 

b) lokalna vlast odustane od usvajanja dokumenta usred procesa 

c) promijeni se vlast te nazove dokument produktom prijašnje vlasti i stopira provedbu dokumenta 


Jednom kad je LPDM izglasan u predstavničkom tijelu lokalne vlasti, proces nikako nije gotov, nego 
se modificiraju prioriteti u mehanizme zagovaranja. Naime, na usvojeni LPDM se nastavlja Operativni 
plan koji definira za svaku mjeru odgovornu instituciju ili tijelo unutar lokalne vlasti za njegovu provedbu, 
partnere i dionike, aktivnosti, proračun, vremenski okvir za provedbu, pokazatelje uspješnosti i sredstva 
verifikacije. Tek donošenje operativnog plana osigurava provedbu programa, jer ga slijedi proračun, 
gdje ključna pretpostavka postaje jaka kohezija organizacija mladih okupljenih u vijeće ili neku drugu 
formu umreženosti, a osnovna aktivnost postaje zagovaranje provedbe. 


U našem sustavu «međusektorsko tijelo» nadgleda provedbu LPDM-a, a «Ured za mlade» je 
glavno administrativno tijelo odgovorno za provedbu. Partnerstvo lokalnih vlasti i mladih postaje 
tim važnije, jer se poštuje odabir prioritetnih mjera za prvu godinu dana provedbe, a konstantno 
praćenje, osim «međusektorskog tijela» trebaju provoditi i organizacije civilnog društva koje nisu 
zastupljene u njemu, zainteresirane institucije i aktivne mlade građanke i građani. 


SURADNJA SA LOKALNIM VLASTIMA 


Kroz već spomenute dokumente europskog i hrvatskog zakonodavnog okvira i strateškog usmjerenja, 
ističe se neophodno stvaranje suradnje organizacija mladih i lokalne uprave. 


Spomenutim ispitivanjem potreba organizacija mladih, stvaranje partnerskog odnosa sa jedinicama 
lokalne i područne/regionalne samouprave ključ je transparentne, široko otvorene, programski 
osnažene, participatorne komunikacije te osiguranje financijske stabilnosti i održivosti povezanih 
subjekata civilnog sektora mladih u lokalnim zajednicama. 


Partnerstvo lokalne uprave i umreženih organizacija mladih (npr. Županijsko vijeće mladih) daju 
sljedeće rezultate, od kojih su neki već ostvareni na razinama nekolicine gradova i županija: 


* otvorena široka javna rasprava o suradnji organizacija mladih i lokalne uprave s naglaskom 
na transparentan sustav informiranja i financiranja 

* podrška razvoju lokalnih programa djelovanja za mlade putem financijske podrške za 
proces ispitivanja, definiranja, razvoja i vrednovanja implementacije programa/politika 

* podrška razvoju savjetodavnih odbora za mlade pri gradskim/županijskim jedinicama 

* podrška razvoju lokalnih organizacija mladih i lokalnih vijeća mladih te realiziranje 
zajedničkih programa (npr. centri za mlade) 


Kontinuirano podupiranje mladih na aktivno sudjelovanje u društvu prije svega je obaveza vlasti, u 
smislu ostvarivanja cjelovitih uvjeta poboljšanja kvalitete života mladih u Republici Hrvatskoj. 

POJMOVNIK 


Mladi - društvena skupina koju u Republici Hrvatskoj prema NPDM čine svi građani RH u dobi od 15 
do 29 godina (prema popisu stanovništva iz 2001. oko 900 000 građana ili 20,25 % stanovništva) 


Politika prema mladima - državna politika (eng. policy) čiji je nositelj centralna ili lokalna vlast, a 
predstavlja skup načela, vrijednosti, stavova, ciljeva i akciju u svrhu poboljšanja kvalitete života 
društvene skupine mladih 


Politike za mlade - širi pojam od politike prema mladima; nositelj politika za mlade mogu biti vlasti, 
javne i polu-javne institucije, nevladine udruge građana itd., a predstavljaju skup načela, stavova, 
ciljeva i akcija vezanih uz određenu temu (npr. vijeća mladih) ili područje (socijalna politika za mlade, 
zdravstvena politika za mlade) 


Nacionalni program djelovanja za mlade (NPDM) - dokument nacionalne politike prema mladima u 
Republici Hrvatskoj; petogodišnja strategija sa 110 mjera koju je krajem 2002. usvojio Hrvatski sabor 


Lokalni program djelovanja za mlade (LPDM) - dokument lokalne politike prema mladima; 
dugogodišnja strategija za mlade koja može biti na županijskoj, gradskoj ili općinskoj razini; shodno 
tome razlikujemo ZPDM, GPDM i OPDM 


Organizacije mladih - svi oblici samoorganiziranja mladih; uključuje pomlatke političkih stranaka, 
udruge mladih, udruge za mlade, klubove za mlade, inicijative mladih, vijeća učenika srednjih škola, 
vijeća učenika, studentske udruge, neformalne inicijative mladih 


Udruga mladih - udruga gradana/ki registrirana prema Zakonu o udrugama koja se fokusira u svom 
radu na potrebe mladih; načelna razlika od udruga za mlade jest što udruge mladih vode mladi koji su 
demokratski izabrani među članstvom udruge 


- udruga građana/ki registrirana prema Zakonu o udrugama koja se fokusira u 
svom radu na potrebe mladih; ne postoji zakonska razlika od udruga mladih, ali se načelan razlika 
sastoji u tome što udruge za mlade nužno ne vode demokratski izabrani mladi među članstvom 
udruge 


- autonomni subjekt koji unutar političke stranke, registrirane prema 
Zakonu o političkim strankama, okuplja mlade članove te stranke; definiran je Statutom te političke 
stranke te nema vlastitu pravnu osobnost 


- podvrsta udruga mladih koja je kao i udruga mladih registrirana prema Zakonu 
o udrugama (ukoliko želi steći pravnu osobnost), ali im je pored toga nužno i rješenje resornog 
ministarstva za pitanja visokog obrazovanja kojim stječe poseban status studentske udruge koji nosi 
posebna prava i obaveze 


- prostor otvoren za mlade u unaprijed određeno vrijeme tokom dana koji nude 
različite sadržaje za mlade; ponekad je registriran kao zasebna nevladina udruga, a ponekad kao 
projekt unutar nevladine udruge itd. 


- inicijative od strane dvije ili više mladih osoba koje su usmjerene 
prema određenom cilju kojim se poboljšava kvaliteta građana, a koje nemaju pravnu osobnost 


- demokratski izabrana struktura od strane učenika srednje škole 
koja savjetuje obrazovne institucije, a nema pravnu osobnost 


